110137
09 May 2022
تورکمن نیوز: 47 مونگ سوریه لی تورکمن بیلن 17 مونگ اووغانیستانلی تورکمن تورکیأنینگ یورتداشی (تبعهسی) بولدی.
تورکیأنینگ ایچری ایشلر وزیری سلیمان سویلو ایستامبول دا آدی یازیلان 1 میلیون 305 مونگ بوسغونینگ باردیغینی آیتدی.
سویلو شولارینگ 500 مونگی نینگ سوریه لی بولاندیغینی بیلدیردی.
تورک وزیر تورکیه ده شو واغتلاردا 3 میلیون 762 مونگ 686 سانی سوریه لی نینگ واغتلایین قوراغ بیلن یاشایاندیغینی آیدی.
تورکیه ده اقامت روغصاتی بیلن قالیان داشاری یورتلیلارینگ سانی نینگ دا 1 میلیون 417 آدام بولاندیغینی آیتدی.
سلیمان سویلو حالقارا قوراغ بیلن چاقنیشیق و ساواشدان قاچیپ تورکیأ گلنلرینگ سانی نینگ دا 320 مونگ آدام بولاندیغینی آیتدی.
تورک وزیر 2011-نجی ییلدان بأری 200 مونگ 950 سوریه لی نینگ تورکیه جمهوریتی نینگ یورتداشی بولاندیقلارینی نیغتادی و شولارینگ 87 مونگ 296-سی نینگ چاغا بولاندیغینی بیلدیردی.
سویلو یورتداشلیق بریلن سوریه لیلرینگ 47 مونگ سانیسی نینگ تورکمن بولاندیغینی سوزلرینه قوشدی.
تورکیأنینگ ایچری ایشلر وزیری سونگقی 5 ییلدا 17 مونگ اووغانیستانلی تورکمن و 6 مونگ 787 اویغور تورکونینگ ده تورکیأنینگ یورتداشی بولاندیغینی حابار بردی.
سویلو سونگقی 6 ییلدا 101 مونگ 995 آهیسکا تورکی نینگ ده تورکیه جمهوریتی نینگ یورتداشی ادیلندیگینی بیلدیردی.
کانالیمیزا آغضا بولونگ
صاحیپامیزی ایزارلانگ
سیزینگ نظرینگیز
unk tgl_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab